Sme veľmi radi, že vám môžeme opäť ponúknuť obľúbené hotely Hedera a Mimosa - Lido Palace vo výnimočnom mestečku Rabac. Nájdete ich v jednom z najkrajších istrijských zálivov, Maslinica. Záliv vás uchváti svojou nekonečne zelenou farbou a predovšetkým rozprávkovou plážou, kde môžete v tieni olivovníkov počúvať šum mora a vĺn. Svoje dovolenkové dni tu prežijete tak, ako ste vždy snívali, bez stresu a zhonu, ale so všetkými výhodami moderného života. Môžete sa venovať sladkému ničnerobeniu a relaxu pri bazénoch alebo sa zapojiť do rôznych športových animácií. Čakajú na vás reštaurácie s gurmánskymi pochúťkami a kaviarne s letnými terasami, ktoré vás budú zvádzať k príjemnému posedeniu počas letných večerov pri tónoch jadranských melódií. V niektorom z mnohých obchodíkov si nájdete dovolenkový suvenír, ktorý vám bude pripomínať krásne dovolenkové chvíle v Rabaci. Určite by ste nemali vynechať návštevu neďalekého mestečka Labin, ktoré si zachovalo pôvodný stredoveký ráz. Hotely Hedera a Mimosa zaručene ponúkajú svojim hosťom nezabudnuteľnú dovolenku.